SANParks Wilderness Ebb-and-Flow Rest Camp | LekkeSlaap
Vanaf R338 per nag (vir 2 persone)
Die Wildernis-area van die Tuinroete Nasionale Park, strek vanaf die Touwriviermond in die weste na Swartvlei in die ooste en verder, waar dit aan die Goukamma Natuurreservaat grens. Hierdie reservaat sluit die 5 mere en die Serpentinerivier in wat die Island-meer en Touwrivier aan mekaar verbind by die Ebb-and-Flow Rest Camp.
Island-meer is die eerste van 'n reeks mere and is sy naam te danke aan Drommedaris-eiland wat in die middel geleë is. Langvlei is gevorm toe die seevlak heelwat hoër was en is langer as die ander 4 mere. Rondevlei, 'n seewaterkom, is 143 ha groot. Die Ramsar-terrein bied 'n hawe aan verskeie skaars voëlsoorte. Swartvlei strek oor 1100 hektaar en is die grootste en diepste meer. Dit is 'n absolute paradys vir voëlkenners en soutwater-vissermanne.
Hierdie wildernis bied 'n rustige en opwindende wegbreekplek, ideaal vir vakansiegangers en avontuurlustiges. Besoekers kan by Dolphins Point walvis- en dolfynkyk, 'n bootvaart onderneem, visvang by Island-meer of voetslaan na die waterval bo die Ebb-and-Flow Rest Camp. Jy hoef nie 'n fiksheidsvraat te wees om die natuurskoon te geniet nie. Gaan wandel bloot 'n entjie langs die woudpaadjie of besoek een van die 5 voëlskuilings op die oewers van die rivier en meer. Kano's is by die kampterrein te huur sodat gaste op die rivier kan roei. Kom slaan jou tent op langs die rivier of bly in houthutte op stelte.
Die Gesinskothuise beskik oor 2 slaapkamers en 2 badkamers, 'n ten volle toegeruste kombuis en vuurmaakplekke binne en buite. Die Woudhutte het 2 of 4 beddens met 'n badkamer en 'n gedeeltelik toegeruste kombuis. 'n Gemeenskaplike kombuis is beskikbaar vir kookdoeleindes. Die verblyf in die Noordkamp is meer bekostigbaar. Die rondawels is basies en word geklassifiseer as sakpasverblyf, maar is steeds toegerus met basiese kombuistoebehore. Al die eenhede word daagliks skoongemaak en beddegoed, handdoeke en seep word voorsien.
Albei kampterreine het plek vir karavane en die staanplekke is aan die oewer van die Touwrivier met gemeenskaplike ablusie- en opwasgeriewe. Gemeenskaplike wasmasjiene wat met munte werk en tuimeldroërs is beskikbaar by die kamp. Sommige van die staanplekke by die Ebb-and-Flow Rest Camp is toegerus met 220 V-kragpunte.
Vanaf die N2, Wildernis-gedeelte, Tuinroete Nasionale Park, 6500, Wes-Kaap
Gaste dink SANParks Wilderness Ebb-and-Flow Rest Camp het 'n uitstekende ligging
https://travelground.imgix.net/AAEAAQAAAAAAAAAAAAAAMHZ8qcleySRKVGlZJCfbITQ2EbTCNoiLPvJUpK9EVASPfapbTG?w=1440&h=960&fit=crop&auto=format Vanaf R338 per nag (vir 2 persone) 8 5 1 4.41 Off the N2 Wilderness Section 6500 Wes-Kaap 086 999 0018 14:00-17:00 10:00 -33.990840993966 22.608353316464